 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 524**

(protokols Nr. 18, 37. p.)

**Par nekustamā īpašuma, Ceļteku iela, Madonā, Madonas novadā, iegādi**

Madonas novada pašvaldībā saņemts juridiskas personas iesniegums (reģistrēts Madonas novada pašvaldībā 2024. gada 10. jūlijā ar reģ. Nr. 2.1.3.1/24/2529) ar lūgumu atsavināt sev piederošo nekustamā īpašuma Raiņa iela 56A, Madonā, zemes vienību ar kadastra apzīmējumu 7001 001 2254 par kadastrālo vērtību.

Nekustamajam īpašumam Raiņa iela 56A, Madonā, tika veikta sadalīšana, atbilstoši Madonas novada pašvaldības 2023. gada 14. jūnijā izsniegtajiem nosacījumiem Nr. 2.1.3.1/23/1792, nekustamā Raiņa iela 56A, Madonā, Madonas novadā, kadastra numurs 7001 001 1699, zemes vienības ar kadastra apzīmējumu 7001 001 1699 sadalīšanai.

Zemes vienība ar kadastra apzīmējumu 7001 001 2254 izveidota, veicot zemes vienības ar kadastra apzīmējumu 7001 001 1699 sadalīšanu, jo uz tās atrodas pašvaldībai piederošs ceļš - inženierbūve. Zemes vienībai ar kadastra apzīmējumu 7001 001 2254 piešķirts nosaukums Ceļteku iela, noteikts nekustamā īpašuma lietošanas mērķis (NILM kods 1101) - zeme dzelzceļa infrastruktūras zemes nodalījuma joslā un ceļu zemes nodalījuma joslā 0.2740 ha platībā.

Saskaņā ar Pašvaldību likuma 10. panta pirmo daļu *“Dome ir tiesīga izlemt ikvienu pašvaldības kompetences jautājumu”* un 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”.*

Pamatojoties uz Pašvaldību likuma 10. panta pirmo daļu, pirmās daļas 16. punktu, 17. punktu un 19. punktu,ņemot vērā 14.08.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Atsavināt par kadastrālo vērtību EUR 105 (viens simts un pieci euro) juridiskas personas nekustamo īpašumu Ceļteku iela, kas sastāv no zemes vienības ar kadastra apzīmējumu 7001 001 2254, 0,2740 ha platībā, ar lietošanas mērķi (NILM kods 1101) - zeme dzelzceļa infrastruktūras zemes nodalījuma joslā un ceļu zemes nodalījuma joslā.
2. Madonas novada pašvaldība apņemas apmaksāt zemes ierīcības projekta izstrādes un īstenošanas izmaksas EUR **550** (pieci simti un piecdesmit euro) bez PVN, kas attiecināmas uz zemes vienības ar kadastra apzīmējumu 7001 001 2254 izdalīšanu atsevišķā zemes vienībā.
3. Uzdot Nekustamo īpašumu pārvaldības un teritoriālās plānošanas nodaļai organizēt atdalītās zemes vienības atsavināšanas līguma slēgšanu un ierakstīšanu Zemesgrāmatā uz Madonas novada pašvaldības vārda, paredzot, ka atsavināšanas līguma reģistrēšanas zemesgrāmatā izmaksas, tajā skaitā izdevumus, kas saistīti ar paliekošā nekustamā īpašuma izmaiņu reģistrāciju Zemesgrāmatā un atsavinātāja izdevumiem nostiprinājuma lūguma sagatavošanai, sedz pašvaldība.

Domes priekšsēdētājs A. Lungevičs

*Putniņa 28080417*